Milliy gvardiya Harbiy musiqa akademik litseyi tashkil etiladi

Prezidentning 16.2.2022 yildagi “Oʻzbekiston Respublikasi Milliy gvardiyasi Harbiy musiqa akademik litseyini tashkil etish toʻgʻrisida”gi 129-son qarori qabul qilindi.
Milliy gvardiya Respublika iхtisoslashtirilgan musiqa akademik litseyi negizida Milliy gvardiya Harbiy musiqa akademik litseyi tashkil etiladi.
Uning asosiy vazifalari:
Hujjat bilan Milliy gvardiya Harbiy musiqa akademik litseyi ofitserlar tarkibining harbiy unvonlari va lavozimlar boʻyicha tarif razryadlari roʻyхati tasdiqlandi.
Litseyda musiqa ta’limi va oʻquv jarayonining uzluksizligini ta’minlash maqsadida istisno tariqasida, mavjud umumiy oʻrta ta’lim sinflari saqlab qolinadi.
Bitiruvchilarga davlat namunasidagi diplom, qonun hujjatlariga muvofiq, orkestr artisti malaka darajasi hamda koʻkrak nishoni beriladi.
Litsey bitiruvchilariga Oʻzbekiston Respublikasi oliy harbiy ta’lim muassasalariga oʻqishga kirishda Vazirlar Mahkamasi huzuridagi Davlat test markazi tomonidan oʻtkaziladigan test sinovlarida oʻzlari toʻplagan ballarning 30%i miqdoridagi, respublikaning boshqa davlat oliy ta’lim muassasalariga oʻqishga kirishda esa oʻzlari toʻplagan ballarning 15%i (shu jumladan, ijodiy imtihonlar boʻyicha) miqdoridagi qoʻshimcha ballar koʻrinishida imtiyoz beriladi.
Hujjat Qonun hujjatlari ma’lumotlari milliy bazasida e’lon qilingan va 16.02.2022 yildan kuchga kirdi.
Lola Abduazimova.